Tristan Tzara

Dr **Tristan Tzara**, äigentlig *Samuel Rosenstock* (* 16. April 1896 z Moinești, Rumänie; † 24. Dezämber 1963 z Bariis) isch e rumäänische Schriftsteller und Mitbegründer vom Dadaismus gsi.

## Lääbe
1912 het er as Gümnasiast d Zitschrift „Simbolul“ mit Hilf vom Marcel Janco und vom Ion Vinea veröffentligt. Er het 1916 mit em Hans Arp und em Hugo Ball d Zürcher Grubbe vom Dadaismus gründet. Dr Tzara het die erste Dada-Text (under anderem *La Première aventure céleste de Monsieur Antipyrine*, 1916; *Vingt-cinq poèmes*, 1918: *Sept manifestes Dada*, 1924) gschriibe und het bi de Uffüerige im Cabaret Voltaire mitgmacht. Er het s Simultangedicht erfunde, zum Bischbil s Wärk *L'Amiral cherche une maison à louer*. 

1919 isch dr Tzara uf Bariis züüglet und het bi de Aktividäte vom Bariiser Dadaismus mitgmacht, under anderem mit em André Breton, em Philippe Soupault und em Louis Aragon. Die Grubbe het d Öffentlikäit schockiert, wil si brobiert het, d Sproochstruktur usenanderznee. Öbbe um 1930 isch er mee konstruktiv worde, won er sich em Surrealismus zuegwändet het (1931: *Essai sur la situation de la poésie*, *Der approximative Mensch*, 1933: *L'Antitête*, 1935: *Grains et issues*).

Spööter het er im schbanische Bürgerchrieg kämpft, het d Kommunistische understützt und im Zwäite Wältchrieg isch er bi dr franzöösische Widerstandsbewegig, Résistance, gsi. Noch em Chrieg het er sich geegewartsbezoogenere Themene und existenzielle Brobleem gwidmet (1946: *Terre sur terre*, 1950: *De Mémoire*, *Parler seul*, 1953: *La Face intérieure*).

Sis Talänt und sini Aktividäte si vor allem uf d Organisazioon vom Dada grichdet gsi, weniger uf bliibendi künstlerischi Darstellige.

Dr Tristan Tzara isch uf em Cimetière Montparnasse z Bariis begraabe.

## Wärk
### Zitschrifte
* *Cabaret Voltaire*, Paris: Place, 1981; Repr. d. Ausg. Bariis 1916–1920
* Dada: réimpression intégrale et dossier critique de la revue publiée de 1917 à 1922 par Tristan Tzara, hrg. von Michel Sanouillet, 	Nice: Centre du XXe siècle, 1983

### Wärkusgoob
* *Oeuvres complètes*
** Band 1: 1912-1924, Paris: Flammarion, 1975
** Band 2: 1925-1933, Paris: Flammarion, 1977
** Band 3: 1934-1946, Paris: Flammarion, 1979
** Band 4: 1947-1963, Paris: Flammarion,	1980
** Band 5: *Les Écluses de la poésie*, Paris: Flammarion,	1982
** Band 6: *Le secret de Villon*, Paris: Flammarion, 1991

### Äinzelusgoobe
* *La Première aventure céleste de Mr Antipyrine*, première édition 1916, avec des bois gravés et coloriés par Marcel Janco, Nöiusgoob: 2005, Éditions Dilecta.
* *Vingt-cinq poèmes*, 1918. Nöiusgoob: 2006, Éditions Dilecta.
* *Cinéma calendrier du cœur abstrait maisons*, première édition 1920, rééd. 2005, Éditions Dilecta.
* *Le cœur à barbe*, 1922.
* *Sept manifestes Dada*, première édition 1924, avec des dessins de Francis Picabia, Neuausgabe: 2005, Éditions Dilecta.
* *Mouchoir de nuages*, 1924. Sélection, Anvers
* *Sonia Delaunay*, 1925.
* *De nos oiseaux: poèmes*, 1923.
* *L’arbre des voyageurs*, 1930.
* *Essai sur la situation de la poésie*, 1931
* *L’homme approximatif*, 1931.
* *Où boivent les loups*, 1932.
* *L’antitête*, 1933.
* *Grains et issues*, 1935.
* *La main passe*, 1935.
* *Ramures*, 1936.
* *Sur le champ*, 1937.
* *La deuxième aventure céleste de M. Antipyrine*, 1938.
* *Midis gagnés*, 1939.
* *Ça va*, 1944.
* *Entre-temps*, 1946.
* *Le cœur à gaz*, 1946.
* *Terre sur terre*, 1946.
* *La fuite: poème dramatique en quatre actes et un épilogue*, 1947.
* *Le surréalisme et l’après-guerre*, 1947.
* *Le poids du monde*, 1951.
* *La face intérieure*, 1953.
* *À haute flamme*, 1955.
* *La bonne heure*, 1955.
* *Parler seul*, 1955.
* *Le fruit permis: poèmes*, 1956.
* *La Rose et le chien*, 1958.
* *Juste présent*, 1961.
* *Lampisteries, précédé de Sept manifestes Dada*, 1963.
* *40 chansons et déchansons*, 1972.
* *Cinéma calendrier du cœur abstrait maisons*, 2005.
* *Découverte des arts dits primitifs, suivi de Poèmes nègres*, Hazan, 2006.
* *Die frühen Gedichte*, München: edition text + kritik, 1984
* *Dada gegen Dada: Die Affäre Barrès* (mit André Breton und Philippe Soupault), Hamburg: Edition Nautilus, 1997
* *Sept Manifestes Dada, Lampisteries*, Societé Nouvelle des Editions Pauvert, 1978, ISBN 2-7202-0131-6, dt. *Sieben Dada Manifeste*, Hamburg: Edition Nautilus, 4. erw. Auflage 1998, ISBN 3-89401-297-8

## Litratuur
* François Buot: *Tristan Tzara. L'homme qui inventa la révolution Dada*. Grasset, Paris 2002, ISBN 2-246-61001-X.
* Inge Kümmerle: *Tristan Tzara. Dramatische Experimente zwischen 1916 und 1940*. Schäuble, Rheinfelden 1978, ISBN 3-87718-709-9 (*Reihe Romanistik* 9), (Au: Diss. Münster 1975).
* René Lacôte: *Tristan Tzara. Choix de textes, bibliographie, dessins, portraits, fac-similés, poèmes inédits*. Seghers, Paris 1952 (*Poètes d'aujourd'hui* 32, ).
* Michel Sanouillet: *Dada à Paris*. Édition nouvelle, revue, remaniée et augmentée par Anne Sanouillet. Centre nNational de la Recherche Scientifique Editions, Paris 2005, ISBN 2-271-06337-X (Englisch: *Dada in Paris*. Revised and expanded by Anne Sanouillet. MIT Press, Cambridge MA 2009, ISBN 978-0-262-01303-1).
* Micheline Tison-Braun: *Tristan Tzara, inventeur del'homme nouveau*. A.-G. Nizet, Paris 1977.

## Weblingg
* Jüüdischi Künstler vo dr Avantgarde